**“Грамотаҕа уерэтии” (“Обучение грамоте (якутский язык)” (1 (эбии) – 1 кылаас)**

**“Саха тыла” (“Родной язык (якутский язык)” (2 – 4 кылаас)**

**Быһаарыы сурук**

“Грамотаҕа уерэтии” уонна “Саха тыла” биридимиэттэри үөрэтиигэ үлэ бырагыраамата “ФГОС НОО обучающихся с ОВЗ” чэпчэтиилээх бырагыраама, “Адаптированная основная общеобразовательная программа начального общего образования обучающихся с тяжелыми нарушениями речи”, “Төрөөбүт тыл Федеральнай государственнай үөрэх стандартын (ФГҮӨС)” сөп түбэһиннэрэн, ону таһынан Н.В. Ситникова, уо.д.а. “Федеральнай государственнай үөрэх стандарда саха оскуолатыгар” 2011 с , “СР үөрэҕириитин туһунан” 15.12.2014 с. 14-01-3№359; СР сокуонугар уонна «Россия гражданинын лиичинэһин сиэрин-майгытын сайыннарыыга уонна иитиигэ кэнсиэпсийэтигэр», үөрэх биридимиэтин үөрэтии түмүктэригэр олоҕурар.

**Үөрэх биридимиэтин уопсай өйдөбүлэ**

Саха тыла – көлүөнэттэн көлүөнэҕэ бэриллэр ханнык баҕарар норуот улуу нэһилиэстибэтэ, киһи-аймах ытык өйдөбүллэриттэн биирдэстэрэ. Саха тыла – оҕоҕо тулалыыр эйгэтин кыраҕатык билэр-көрөр, чугас дьонун-сэргэтин кытта истиҥник бодоруһар, иэйиитэ уһуктар, өйө-санаата сайдар, өбүгэтин үөрэҕин утумнуур сүрүн эйгэтэ.

Ол иһин оҕону кыра сааһыттан оҕо тэрилтэтигэр, оскуолаҕа төрөөбүт тылынан иитии-үөрэтии сүрүн ирдэбил быһыытынан билиниллэн, Российскай Федерация уонна Саха Өрөспүүбүлүкэтин үөрэххэ уонна тылга сокуоннарыгар ити өйдөбүл туспа ыстатыйанан киирэн, быраап быһыытынан көмүскэллээх, билиҥҥи усулуобуйаҕа үгүс норуот тыла чөл туруктаах хааларыгар тирэх буолар.

Саха Өрөспүүбүлүкэтигэр саха тылын төрөөбүт тыл быһыытынан үөрэтии тиһигин быспакка, үгүс оскуолаҕа угэскэ кубулуйан, уопсай үөрэхтээһин оҕону сайыннарар биир сүрүн биридимиэтин быһыытынан билиниллэр.

Тылларыгар кэһиллиилээх оҕолор анал коррекционнай хайысхалаах оскуолаларыгар “Грамота5а уерэтии” уонна “Саха тыла” ОВЗ Федеральнай государственнай үөрэх стандартын (ФГҮӨС) ирдэбилинэн, уопсай үөрэхтээһин булгуччулаах чааһыгар киирэр. Үөрэхтээһин талан ылар чааһыгар сеп түбэһиннэрэн, “Грамота5а уерэтии”нэдиэлэҕэ 1(эбии) - 1 кылаастарга - 4 чаас, “Саха тыла” 2 - 4 кылаастарга – 2 чаас көрүллэринэн сибээстээн үөрэх матырыйаалын ситэри хабыы кыаллыбат . Үөрэх түргэн тэтимэ үөрэтии хаачыстыбатыгар охсуон, уустуктары үөскэтиэн сөп. Онон, тылын сайдыытыгар хаалыылаах оҕону төрөөбүт тыл биридимиэтигэр «Тыл систиэмэтэ” модульнай куурус быһыытынан үөрэтиллэр уонна үөрэтии кэрчик уратылардаах. Ол курдук, уруок тутула, былаана оҕо сайдыытын уратыларыгар сөп түбэһэрэ ирдэниллэр. Тылыгар кэһиллиилээх оҕо уйулҕатын уратылара учуоттаныллар. Доруобуйатын туругунан сайдыыта уратылаах оҕо тылын саппааһа аҕыйах, ааҕар, кэпсиир, ырытар, өйгө тутар, таба суруйар дьоҕура намыһаҕын учуоттаан хас биирдии оҕоҕо чугас эмоциональнай сыһыан, предмеккэ интэриэһи тардыы, үөрэнэр баҕаны уһугуннарыы наада. Бу ньыма үөрэх хаамыытыгар, уопсай үлэҕэ уонна бодоруһууга көмөлөөх буолуоҕа.

Модульнай куурусу үөрэтии уратыта диэн - уруокка оҥоһуллар улэ кыччатыллан бэриллэр, ирдэбил таһыма үөрэнээччи уопсай сайдыытын учуотаан оноһуллар. Сүрүн болҕомто тылы сайыннарыы үлэтин араас көрүнэр ууруллар.

1 (эбии) – 1 кылаастарга “Грамотаҕа үөрэтии” биридимиэт быһыытынан киирэр.

Оҕону грамотаҕа сөпкө үөрэтии сүрүннүүр суолталаах уонна үгэс буолбут үс ситим кэрдиистээх:

1. букубаар иннинээҕи кэм;
2. букубаар кэмэ;
3. букубаар кэннинээҕи кэм.

Ол гынан баран бу маннык араарыы тылларыгар кэһиллиилээх анал коррекционнай хайысхалаах оскуола үөрэнээччилэригэр сеп тубэспэт. Тыллара кэһиллиилээх, мөлтөхтүк саҥарар оҕолор ураты сайдыыларын, үөрэх бырагырааматын ылыныыларын, өйдүүр, толкуйдуур дьоҕурдара бытаанын учуоттаан, чэпчэтиилээх бырагыраама оҥоһулунна. Үөрэтиллэр матырыйаал саамай судургуттан саҕалаан, улам уустугуран иһиитэ ситиһиллэр. Тылы уонна суруйарга үөрэтии биир уруок иһинэн улэни араастааьын быһыытынан барар. Көрүллэр чаас аҕыйаҕынан, сурукка үөрэтэр анал уруок кыайан тахсыбат.

Бу сүрүн өрүттэри учуоттаан, тылларыгар кэһиллиилээх анал коррекционнай хайысхалаах оскуолаҕа саха тылын (грамотаҕа үөрэтии) биридимиэтин 1 (эбии) кылааска букубаар иннинээҕи кэм уонна букубаар кэмин сорҕотун үөрэтэр гына кэрдиистэммитэ тоҕоостоох. 1 кылааска грамотаҕа үөрэтии биридимиэтин букубаар кэмин сорҕотун, букубаар кэннинээҕи кэми уонна саха тылы үөрэтиигэ кэрдиистиир. Ол эрэн, маннык кэрдиистээһин сыл ахсын үөрэнээччилэр ураты сайдыыларын, өйдүүр, толкуйдуур дьоҕурдарын учуоттаан, уларыйан оҥоһуллуон сөп.

**Үөрэх биридимиэтин сыала уонна соруга**

Начаалынай оскуолаҕа саха тылын үөрэтии биридимиэтэ атын үөрэх биридимиэттэрин ортотугар үөрэнээччи тылын-өһүн уонна өйүн-санаатын сайыннарар, үөрэх дэгиттэр дьайыыларын иҥэрэр кыаҕынан бас-көс балаһыанньаны ылар биридимиэт буолар. Онон бу биридимиэти үөрэтии таһымыттан саха оскуолатыгар начаалынай үөрэхтээһин уопсай туруга, үөрэнээччи салгыы сүрүн оскуолаҕа ситиһиилээхтик үөрэнэрэ тутулуктаах.

Оҕо начаалынай оскуолаҕа үөрэнэр сааһыгар билиитэ-көрүүтэ балысханнык кэҥиир, тыла-өһө уонна өйө-санаата имигэстик сайдар, иэйиитэ уонна саныыр санаата судургутук олохсуйар буолан, төрөөбут тылы бу кэмҥэ кичэйэн үөрэтии — норуот тыла чөл туруктаах буоларыгар, кэнчээри ыччакка улуу нэһилиэстибэни тириэрдэргэ олус суолталаах.

Этиллибиккэ олоҕуран, төрөөбүт тылы уопсай үөрэхтээһин алын сүһүөх таһымыгар үөрэтии сыалын үс хайысхаҕа араарыахха сөп:

1) үөрэнээччигэр төрөөбүт тыл туһунан билиини аан дойду туһунан научнай билии быстыспакка сорҕотун быһыытынан иҥэрии, тыл үөрэҕин сүрүн балаһыанньаларын билиһиннэрии, онно олоҕуран, оҕо билэр-көрөр, толкуйдуур кыаҕын сайыннарыы

2) үөрэнээччи дьону-сэргэни кытта төрөөбүт тылынан бодоруһар үөрүйэҕин, саҥа (тыл) култууратын киһи уопсай култууратын быстыспат сорҕото буоларын туһунан өйдөбүлгэ тирэҕирэн, саҥа (тыл) араас көрүҥэр (кэпсэтии, суруйуу, ааҕыы, өйтөн айыы, о.д.а) үөрэтэн, салгыы сайыннарыы

3) үөрэнээччи төрөөбүт тыл норуот ытык өйдөбүллэриттэн биирдэстэрэ буоларын быһыытынан ураты харыстабыллаах сыһыаны иҥэрии, хас биирдии киһи ийэ тылын сайыннарар иэстээҕин өйдөтүү.

Начаалынай оскуолаҕа саха тылын үөрэтии сыала маннык сүрүн сорүктары быһаардахха ситиһиллэр:

* дьону-сэргэни кытта бодоруһар саҥа (тыл) сүрүн көрүҥнэрин үөрэнээччигэ үөрэх дэгиттэр дьайыыларын иҥэриини кытта бииргэ алтыһыннаран үөрэтии;
* тыл (саҥа) – бодоруһуу сүрүн ньымата диэн тутаах өйдөбүлгэ тирэҕирэн, үөрэнээччи кэпсэтэр уонна санаатын толору этэр (тыл этэр), суруйар үөрүйэҕин сааһыгар сөп түбэһиннэрэн сайыннарыы;
* тыл үөрэҕин билиитигэр, сурук-бичик култууратын төрүт өйдөбүллэригэр олоҕуран, үөрэнээччи төрөөбүт тылын литературнай нуорматын тутуһарын, алҕаһа суох саҥарарын уонна суруйарын ситиһии;
* тыл үөрэҕин сүрүн салааларын туһунан уопсай өйдөбүлү иҥэриигэ тирэҕирэн, үөрэнээччи толкуйдуур дьоҕурун сайыннарыы, сааһыгар сөп түбэһиннэрэн, өй үлэтин дьайыыларыгар үөрэтии;
* төрөөбүт тылы билии, харыстааһын, сайыннарыы сүрүн ньымаларыгар үөрэтии.

**Үөрэх былааныгар үөрэх биридимиэтин миэстэтэ**

Үөрэх былаанынан 1 (эбии) уонна 1 кылаастарга “Грамота5а үөрэтии” биридимиэт, 2 – 4 кылаастарга “Саха тыла” биридимиэт үөрэтиллэр:

1 (эбии) кылааска – нэдиэлэ5э 4 чаас, сылга 132 чаас

1 кылааска – нэдиэлэ5э 4 чаас, сылга 132 чаас

2 кылааска – нэдиэлэ5э 2 чаас, сылга 68 чаас

3 кылааска – нэдиэлэ5э 2 чаас, сылга 68 чаас

4 кылааска – нэдиэлэ5э 2 чаас, сылга 68 чаас.

**Үѳрэх биридимиэтин үѳрэтии түмүгэ**

**(планируемые результаты)**

**Ытык өйдөбүллэри иҥэрии түмүгэ *(личностные результаты)***

Саха тылын оскуолаҕа үөрэтии кэмигэр оҕо маннык ытык өйдөбүллэри *(духуобунай сыаннастары)* иҥэриннэҕинэ төрөөбүт тыла сайдарыгар бэриниилээх, эппиэтинэстээх буоларыгар, бэйэтин кыаҕын толору туһанарыгар эрэниэххэ сөп.

Төрөөбүт тыл — омугу сомоҕолуур тыл буоларын өйдүүр.

Төрөөбүт тыл төрүт айылгыта, үйэлээх үгэһэ, этигэн кэрэтэ норуот тылынан уус-уран айымньытыгар уонна уус-уран литератураҕа сөҥмүтүн билэр.

Төрөөбүт тылын сайыннарар, кэлэр көлүөнэҕэ тириэрдэр ытык иэстээҕин, ийэ тыл үйэлэргэ чөл туруктаах буоларыгар тус оруоллааҕын өйдүүр.

Төрөөбүт тыл иитиллэр, үөрэнэр, айар-сайдар тыл буоларын итэҕэйэр.

Төрөөбүт тыл элбэх омук алтыһан бииргэ олорор кэмигэр, икки (элбэх) тылланыы усулуобуйатыгар хас биирдии киьиттэн харыстабыллаах сыһыаны эрэйэрин өйдүүр.

**Үөрэх сатабылларын сайыннарыы түмүгэ *(метапредметные результаты)***

**Бэйэни салайынар-дьаһанар сатабыл**

*Тылын сайыннарар сыалы-соругу таба туруорунар, сатаан былаанныыр, туох-ханнык түмүккэ кэлиэхтээҕин быьа холоон билэр.* Тугу билэрин-билбэтин, тугу ситэри үөрэтиэхтээҕин арааран өйдүүр. Сылга бииртэн итэҕэһэ суох төрөөбүт тылга аналлаах бырайыактарга кыттан *(тус бырайыага, коллективнай бырайыак)* үлэлиир.

*«Тылы сэрэйэр» дьоҕуру (языковое чутье, чувство языка) сайыннарыы.* Бэйэтин сааһыгар сөп тубэһэр тиэкискэ үөрэппит матырыйаалын сүнньүнэн тыл литературнай нуормата саҥарар эбэтэр суруйар киһи тылыгар төһө сөпкө эбэтэр сыыһа туттулларын тута «сэрэйэн» билэр, итэҕэһин, алҕаһын быһаарар, көннөрөр, бэйэтин тылыгар-өһүгэр тыл нуорматын ирдэбилин тутуһарга дьулуһар.

*Тылын сайыннарар баҕаны үөскэтии (потребность в совершенствовании соб­ственной речи).* Төрөөбүт тылын барҕа баайын сыаналыыр, тыл кэрэтигэр умсугуйар, этигэн тыл күүһүн, кыаҕын толору туһанарга, тылын-өһүн бэйэтэ сатаан чочуйан, тупсаран, санаатын сиһилии этэргэ, кэпсииргэ дьулуһар.

*Хонтуруолланыы.* Бэйэ санатын өрүү кэтэнэр, көрүнэр, алҕаһа суох саҥарарга, санаатын ыпсаран, хомоҕойдук этэргэ кыһаллар.

**Билэр-көрөр сатабыл. Сүрүн үөрэнэр сатабыл.**

*Үлэ сыалын-соругун таба туруоруу.* Төрөөбүт тылын үөрэтэригэр сыал-сорук туруорунан көдьүүстээхтик үлэлиир.

*Билиини-көрүүнү кэҥэтэр араас матырыйаалы туһаныы.* Сахалыы үөрэх-наука литературатыттан (тылдьыттартан, ыйынньыктартан, энциклопедиялартан, араас кинигэттэн) туһааннаах информацияны, билиини дөбөннүк булар, бэлиэтэнэр, түмэр, 24 ситимниир араас ньыманы табыгастаахтык туһанар. Сахалыы тахсар оҕоҕо аналлаах республика, улуус, оскуола хаһыаттарын-сурунаалларын («Кэскил», «Чуораанчык», о.д.а.) тиһигин быспакка ааҕар, араадьыйанан, телевизорынан сахалыы биэриилэри сэргээн истэр-көрөр, үөрэҕэр, чинчийэр, айар улэтигэр көдьүүстээхтик туһанар. Сахалыы үөрэҕи сайыннарар интернет-сайтартан туһалаах, наадалаах информацияны булан, сөпкө наардаан туһанар; тиэкиһи компьютерга сахалыы шрибинэн бэйэтэ тэтимнээхтик бэчээттиир; интернет нөҥүө сахалыы ыытыллар араас тэрээһиҥҥэ төрөөбүт тыл литературнай нуорматын тутуһан, көхтөөхтүк кыттар.

*Билиини сааһылааһын (структурирование знаний).* Саҥа билии ыларга баар билиитигэр тирэҕирэр. Атын предметтэргэ ылбыт билиитин сатаан ситимниир *(интегра­ция знаний).*

*Тобулук өйү сайыннарар үөрүйэхтэр.* Төрөөбүт тыл оскуолаҕа оҕону сайыннарар үөрэх тутаах салааларыттан (предметтэриттэн) биирдэстэрэ. Онон үөрэнээччи саха тылын үөрэтэр кэмигэр үөрэнэргэ төрүт буолар өй үлэтин сүрүн үөрүйэхтэрин баһылыыр.

Саха тылын лингвистическэй матырыйаалыгар тирэҕирэн, өй үлэтин араас дьайыыларын кэбэҕэстик толорор: *тэҥнээһин* (сравнение), *ырытыы* (анализ), *холбооһун* (син­тез), *түмүктээһин* (обобщение), (сериация), *ханыылатан сааһылааһын* (классифи­кация), *майгыннатыы* (аналогия), *сааһылаан ситимнээһин* (систематизация). Итини сэргэ араас тойоннуур ньыманы (индукция, дедукция) табыгастаахтык туһанан дьону итэҕэтэр, ылыннарар курдук санаатын сааһылаан этэр үөрүйэҕэ сайдар.

*Рефлексия.* Сыалы-соругу ситиһэр ньымаларын уонна усулуобуйаларын төһө сөпкө талбытын сыаналыыр. Үлэ хаамыытын хайдах салайан иһэрин кэтээн көрөр. Үлэ түмүгүн дьон интэриэһин, болҕомтотун тардар курдук сахалыы кэпсиир.

*Бэлиэни-символы туһанар үөрүйэхтэр.* Дорҕоон (буукуба), тыл, этии чилиэннэрин, тиэкис анал бэлиэлэрин сатаан туһанар. Анал бэлиэлэринэн тыл, этии, тиэкис моделын онорор. Бэриллибит моделга тирэҕирэн, тылы, этиини толкуйдуур, тиэкиһи айар. Этиини, тиэкиһи көннөрөргө анал корректорскай бэлиэлэри сатаан туһанар. Лингвистическэй билиини араас таблица, исхиэмэ, модель, диаграмма көмөтүнэн көрдөрөр. Таблицанан, исхиэмэнэн, моделынан, диаграмманан көрдөрүллүбүт лингвистическэй билиини өйдүүр уонна кэпсиир.

**Бодоруһар сатабыл**

*Бииргэ үлэлииргэ үөрүйэх.* Дьону кытта бииргэ алтыһан үөрэнэр, үлэлиир араас ньыманы баһылыыр *(пааранан, бөлөҕүнэн, хамаанданан, о.д.а).* Саастыылаахтарын, улахан дьону кытта айымньылаах алтыһыы туругар кэбэҕэстик киирэр *(продуктив­ное взаимодействие),* биир сыаллаах-соруктаах дьонун кытта таһаарыылаахтык, көдьүүстээхтик үлэлиир үөрүйэхтэнэр *(продуктивное сотрудничество).*

*Кэпсэтэр үөрүйэх.* Кэпсэтии уратыларын өйдүүр, табан кэпсэтэр. Кэпсэтэр киһитин убаастыыр, сэҥээрэр, санаатын болҕойон истэр, ылынар. Ханнык баҕарар эйгэҕэ кэпсэтэригэр дьон болҕомтотун тардар, сэргэхситэр, сонурҕатар, көҕүлүүр сатабылы табан туһанар. Кэпсэтэр кэмҥэ бэйэ көрбүтүн, истибитин, аахпытын сиһилии сэһэргиир. Дьон өйдөспөт, тыл тылга киирсибэт буолар төрүөттэрин сөптөөхтүк сыаналыыр, сатаан ырытар, өйдөһүү суолун дөбөннүк тобулар.

*Кэпсэтии сиэрин (речевой этикет) тутуһар үөрүйэх.* Дьону кытта алтыһыыга кэпсэтии сиэрин тутуһар, туттан-хаптан бодоруһуу ньымаларын тоҕоостоохтук туттар.

Сахалыы дорооболоһор, билсиһэр, быраһаайдаһар, көрдөһөр, бырастыы гыннарар, буойар, телефонунан кэпсэтэр, о.д.а. үгэстэри иҥэриммит, күннээҕи олоҕор өрүү туттар.

**Тустаах үөрэх предметин үөрэтии түмүгэ *(предметные результаты)***

**1 (эбии) кылааһы бүтэрэригэр үөрэнээччи маннык билиилэри баһылыахтаах:**

1. Аа5арга үөрэнии. Схеманан этиини тылга, тылы сүһүөххэ, сүһүөҕү дор5оңңо араара үөрэнии.
2. Дорҕоон арааһын, өйдөбүллэрин арааран билии.
3. Буква бэчээтинэйин уонна суруллуутун араарыы. Маарыннаһар буквалары тэңнээн көрүү. 2,3 букваны холбуу көрөн ааҕар сатабылы үөскэтии. Сүһүөҕү холбоон, тыл таһаара үөрэнии.
4. Суруйарга үөрэнии. Бары ирдэбили өйдөөн тутуһарга эрчийии.
5. Буква элеменнэрин ситимнииргэ үөрэнии. Бутун букваны, 2-3 буквалаах сүһүөҕү араарбакка суруйуу.
6. Бэчээттэммит уонна илиинэн суруллубут тылы, кылгас этиини ал5аһа суох устуу. Этии бүтэһигэр точканы туруоруу. Ыйытыы, күүһүрдүү бэлиэтин өйдөөһүн.
7. Суруйбуту бэрэбиэркэлээһин, ал5аһы көннөрө үөрэнии.

**1 (эбии) кылаас бүтүүтэ үөрэнээччигэ ирдэбил:**

* дорҕоону, буукубаны, тылы, этиини араарар;
* аһаҕас, бүтэй, кылгас аһаҕас, уһун аһаҕас дорҕооннору, дифтоннары билэр;
* саха тылын дорҕооннорун уонна буукубаларын, киирии дорҕооннорун уонна буукубаларын билэр;
* истэн таба суруйар (диктант-кээмэйэ 5-10 тыл)
* тыл сүhүөхтэрин билэр;
* этии бүтүүтүгэр тохтобул оҥорор, ону сурукка туочуканан бэлиэтиир;

**1 (эбии) кылааһы бүтэрэр үөрэнээччи билиэхтээх:**

* Үөрэппит төрөөбүт тыл бары дорҕооннорун, киирии бүтэй дорҕооннору;
* Сахалыы сурукка туттуллар үөрэппит бары буукубалары уонна кинилэр ханнык дорҕооннору бэлиэтииллэрин;
* Тыл сүһүөххэ хайдах арахсарын;
* Кыра кээмэйдээх 2-3 хоһоону (нойосуус);
* 2-3 саха суруйааччытын аатын.

**1 (эбии) кылааһы бүтэрэр үөрэнээччи сатыахтаах:**

* Кыра тиэкиьи сүhүөхтээн, сөп түргэннээхтик өйдөөн ааҕары (ортотунан мунуутэ5э 20 – 25 тылы)
* Үөрэппит буукубалары уонна кинилэр ситимнэрин сыыһата суох суруйары, уһун аһаҕас, хоһуласпыт бүтэй дорҕооннору, дифтоннары табатык бэлиэтиири;
* Илиинэн уонна бэчээтинэй буукубаларынан суруллубут тыллары, тыллар ситимнэрин, этиилэри ал5аhа суох устары;
* Тыллары, тыллар ситимнэрин уонна 2-3 тыллаах этиилэри истэн суруйары;
* Тылы суhуоххэ араарары уонна 1-2 суhуохтээх тыл дор5ооннорун араастарын ыйа-ыйа, схема комотунэн ырытары;
* Этиини улахан буукубаттан са5алыыры, этии бутуутун точканан бэлиэтиири;
* Текст ис хоhоонунан ыйытыыга толору эппиэттиири;
* Хартыынанан уонна бэйэ уруhуйунан кыра 3-4 этиилээх кылгас кэпсээни онорору;

1. **кылааһы бүтэрэригэр үөрэнээччи маннык билиилэри баһылыахтаах:**
   1. Аа5арга үөрэнии. Схеманан этиини тылга, тылы сүһүөххэ, сүһүөҕү дор5оңңо араара үөрэнии. Дорҕоон арааһын, өйдөбүллэрин арааран билии.
   2. Кылгас, уһун а/д, дифтонг, б/д букватын, й дор5оон а/д кытта ситимин бэлиэтиир букваны, сымнатар, араарар бэлиэни үөрэтэр.
   3. Буква бэчээтинэйин уонна суруллуутун араарыы. Маарыннаһар буквалары тэңнээн көрүү. 2,3 букваны холбуу көрөн ааҕар сатабылы үөскэтии. Сүһүөҕү холбоон, тыл таһаара үөрэнии. Тылы дорҕоон уһунун тутуһан, сүһүөҕү үргүлдьү холбоон аа5арга үөрэтии.
   4. Суруйарга үөрэнии. Бары ирдэбили өйдөөн тутуһарга эрчийии.
   5. Буква элеменнэрин ситимнииргэ үөрэнии. Бутун букваны, 2-3 буквалаах сүһүөҕү араарбакка суруйуу.
   6. Бэчээттэммит уонна илиинэн суруллубут тылы, кылгас этиини ал5аһа суох устуу. Судургу тутуллаах 1-2 сүһүөхтээх тылы, этиини истэн суруйуу. Этии саҕаланыыта, анал аат суруллуутун билии.
   7. Этии бүтэһигэр точканы туруоруу. Ыйытыы, күүһүрдүү бэлиэтин өйдөөһүн.
   8. Суруйбуту бэрэбиэркэлээһин, ал5аһы көннөрө үөрэнии.

**1 кылаас бүтүүтэ үөрэнээччигэ ирдэбил:**

* дорҕоону, буукубаны, тылы, этиини араарар;
* аһаҕас, бүтэй, кылгас аһаҕас, уһун аһаҕас дорҕооннору, дифтоннары уонна сэргэстэспит, хоһуласпыт бүтэй дорҕооннору билэр;
* саха тылын дорҕооннорун уонна буукубаларын, киирии дорҕооннорун уонна буукубаларын билэр;
* истэн таба суруйар (диктант-кээмэйэ 10-15 тыл)
* тыл сүhүөхтэрин уонна көһөрүү быраабылатын билэр;
* этии бүтүүтүгэр тохтобул оҥорор, ону сурукка туочуканан бэлиэтиир;
* саха тылын алфавитын билэр буолуохтаах;

**1 кылааһы бүтэрэр үөрэнээччи билиэхтээх:**

* Төрөөбүт тыл бары дорҕооннорун, киирии бүтэй дорҕооннору;
* Сахалыы сурукка туттуллар бары буукубалары уонна кинилэр ханнык дорҕооннору бэлиэтииллэрин;
* Тыл сүһүөххэ хайдах арахсарын;
* Кыра кээмэйдээх 3-4 хоһоону (нойосуус);
* 3-4 саха суруйааччытын аатын.

**1 кылааһы бүтэрэр үөрэнээччи сатыахтаах:**

* Кыра текиьи үргүлдьү сүhүөхтээн уонна бүтүн тылларынан, сөп түргэннээхтик өйдөөн ааҕары (ортотунан мунуутэ5э 20 – 25 тылы) Буукубалары уонна кинилэр ситимнэрин сыыһата суох суруйары, уһун аһаҕас, хоһуласпыт бүтэй дорҕооннору, дифтоннары табатык бэлиэтиири;
* Илиинэн уонна бэчээтинэй буукубаларынан суруллубут тыллары, тыллар ситимнэрин, этиилэри ал5аhа суох устары;
* Тыллары, тыллар ситимнэрин уонна 2-3 тыллаах этиилэри истэн суруйары;
* Тылы суhуоххэ араарары уонна 1-2 суhуохтээх тыл дор5ооннорун араастарын ыйа-ыйа, схема комотунэн ырытары;
* Этиини улахан буукубаттан са5алыыры, этии бутуутун точканан бэлиэтиири;
* Текст ис хоhоонунан ыйытыыга толору эппиэттиири;
* Хартыынанан уонна бэйэ уруhуйунан кыра 4-5 этиилээх кэпсээни онорору;
* Кэпсээни, остуоруйаны, хоhоону ойдоон истэри уонна ыйытыы комотунэн эбэтэр иллюстрациянан сирдэтэн кэпсиири;
* Урут аахпыт уонна сана кинигэни тас корунунэн арааран билэри уонна аа5ыллыбыт айымньы геройдарын ааттыыры.

**2 кылааһы бүтэрэригэр үөрэнээччи маннык билиилэри баһылыахтаах:**

Саха тылын литературнай нуорматын (орфоэпическэй, лексическэй, грамматическай) тутуһар.

Дорҕоону, буукубаны, тыл сүһүөҕүн, саҥа чааһын, этии чилиэнин, судургу этиини булар, быһаарар, наардыыр.

Сахалыы таба суруйуу, сурук бэлиэтин быраабылаларын тутуһар.

Тиэкис өйдөбүлүн, бэлиэтин билэр (тиэмэтэ, сүрүн санаата, аата, эпиграф, тутула, этиилэрин ситимэ).

Саныыр санаатын сааһылаан, дьоҥҥо өйдөнүмтүөтүк, тиийимтиэтик этэр, тиэкис тутулун тутуһан суруйары сатыыр.

Тиэкис тииптэрин сэһэргээһин, ойуулааһын, тойоҥнооһун диэн араарар.

Монолог (сэһэргиир, ойуулуур, тойоннуур) уонна диалог (кэпсэтии, санаа үллэстии, ыйыталаһыы, о.д.а.) арааһын сатаан туһанар.

Бэйэ саҥатын (тылынан, суругунан) сатаан хонтуруолланар, тиэкиһин ис хоһоонун, тылын-өһүн сыаналанар, алҕастарын булар, чочуйар, тупсарар.

**2 кылаас бүтүүтэ үөрэнээччигэ ирдэбил:**

- дорҕоону, буукубаны, тылы, этиини араарар;

- аһаҕас, бүтэй, кылгас аһаҕас, уһун аһаҕас дорҕооннору, дифтоннары уонна сэргэстэспит, хоһуласпыт бүтэй дорҕооннору билэр;

- саха тылын дорҕооннорун уонна буукубаларын, киирии дорҕооннорун уонна буукубаларын билэр;

- истэн таба суруйар (диктант-кээмэйэ 20-25 /25-30 тыл)

- тыл сүhүөхтэрин уонна көһөрүү быраабылатын билэр;

- этии бүтүүтүгэр тохтобул оҥорор, ону сурукка туочуканан бэлиэтиир;

- саха тылын алфавитын билэр буолуохтаах;

**2 кылааһы бүтэрэр үөрэнээччи билиэхтээх:**

Төрөөбүт тыл бары дорҕооннорун, киирии бүтэй дорҕооннору;

Сахалыы сурукка туттуллар бары буукубалары уонна кинилэр ханнык дорҕооннору бэлиэтииллэрин;

Сүһүөх араастарын;

Кыра кээмэйдээх 4-5 хоһоону (нойосуус);

4-5 саха суруйааччытын аатын

**2 кылааһы бүтэрэр үөрэнээччи сатыахтаах:**

Кыра текси үргүлдьү сүhүөхтээн уонна бүтүн тылларынан, сөп түргэннээхтик өйдөөн ааҕары (ортотунан мүнүүтэҕэ 20 – 30 тылы)

Буукубалары уонна кинилэр ситимнэрин сыыһата суох суруйары, уһун аһаҕас, хоһуласпыт бүтэй дорҕооннору, дифтоннары табатык бэлиэтиири;

Илиинэн уонна бэчээтинэй буукубаларынан суруллубут тыллары, тыллар ситимнэрин, этиилэри ал5аhа суох устары;

Тыллары, тыллар ситимнэрин уонна 3-4 тыллаах этиилэри истэн суруйары;

Тылы суhуоххэ араарары;

Этиини улахан буукубаттан са5алыыры, этии бутуутун точканан бэлиэтиири;

Текст ис хоhоонунан ыйытыыга толору эппиэттиири;

Хартыынанан уонна бэйэ уруhуйунан кыра 4-5 этиилээх кэпсээни оҥорору;

Кэпсээни,остуоруйаны, хоhоону өйдөөн истэри уонна ыйытыы комотунэн эбэтэр иллюстрациянан сирдэтэн кэпсиири;

Урут аахпыт уонна сана кинигэни тас корунунэн арааран билэри уонна аа5ыллыбыт айымньы геройдарын ааттыыры.

**3 кылааһы бүтэрэригэр үөрэнээччи маннык билиилэри баһылыахтаах:**

Саха тылын литературнай нуорматын (орфоэпическэй, лексическэй, грамматическай) тутуьар. Дор5оону, буукубаны, тыл суьуе5ун, сана чааьын, этии чилиэнин, судургу этиини булар, быьаарар, наардыыр.

Сахалыы таба суруйуу, сурук бэлиэтин быраабылаларын тутуьар.

Тиэкис ейдебулун, бэлиэтин билэр (темата, сурун санаата, аата, эпиграф, тутула, этиилэрин ситимэ).

Саныыр санаатын сааьылаан, дьонно ейденумтуетук, тиийимтиэтик этэр, тиэкис тутулун тутуьан суруйары сатыыр.

Тиэкис тииптэрин сэьэргээьин, ойуулааьын, тойоннооьун диэн араарар.

Монолог (сэьэргиир, ойуулуур, тойоннуур) уонна диалог (кэпсэтии, санаа уллэстии, ыйыталаьыы о.д.а.) арааьын сатаан туьанар.

Бэйэ санатын (тылынан, суругунан) сатаан хонтуруолланар, тиэкиьин ис хоьоонун, тылын-еьун сыаналанар, ал5астарын булар, чочуйар, тупсарар.

**3 кылаас бүтүүтэ үөрэнээччигэ ирдэбил:**

* тылы састаабынан ырытар (олоҕо+сыһыарыылара);
* тыл саҥа чаастарын, сүрүн бэлиэлэрин быһаарар (аат тыл, даҕааһын аат, солбуйар аат, туохтуур);
* этии тутаах уонна ойоҕос чилиэннэрин булар, дакаастыыр, бэлиэтиир;
* этииттэн тыллар ситимнэрин оҥорор, наадалаах тыл ситимнэрин булар;
* судургу этиини чилиэннэринэн ырытар;
* этии араастарын булар, быһаарар буолуохтаах.

**3 кылааһы бүтэрэр үөрэнээччи билиэхтээх:**

* Төрөөбүт тыл бары дорҕооннорун, киирии бүтэй дорҕооннору;
* Сахалыы сурукка туттуллар бары буукубалары уонна кинилэр ханнык дорҕооннору бэлиэтииллэрин;
* Сүһүөх араастарын;
* Кыра кээмэйдээх 5-6 хоһоону (нойосуус);
* 5-6 саха суруйааччытын аатын

**3 кылааһы бүтэрэр үөрэнээччи сатыахтаах:**

* Текси үргүлдьү сүhүөхтээн уонна бүтүн тылларынан, сөп түргэннээхтик өйдөөн ааҕары (ортотунан мүнүүтэҕэ 35 – 40/40 – 50 тылы)
* Буукубалары уонна кинилэр ситимнэрин сыыһата суох суруйары, уһун аһаҕас, хоһуласпыт бүтэй дорҕооннору, дифтоннары табатык бэлиэтиири;
* Илиинэн уонна бэчээтинэй буукубаларынан суруллубут тыллары, тыллар ситимнэрин, этиилэри ал5аhа суох устары;
* Тыллары, тыллар ситимнэрин уонна 4-5 тыллаах этиилэри истэн суруйары;
* Тылы суhуоххэ араарары;
* Этиини улахан буукубаттан са5алыыры, этии бутуутун точканан бэлиэтиири;
* Текст ис хоhоонунан ыйытыыга толору эппиэттиири;
* Хартыынанан уонна бэйэ уруhуйунан кыра 4-5 этиилээх кэпсээни оҥорору;
* Кэпсээни,остуоруйаны, хоhоону өйдөөн истэри уонна ыйытыы комотунэн эбэтэр иллюстрациянан сирдэтэн кэпсиири;
* Урут аахпыт уонна сана кинигэни тас корунунэн арааран билэри уонна аа5ыллыбыт айымньы геройдарын ааттыыры.

**4 кылааһы бүтэрэригэр үөрэнээччи маннык билиилэри баһылыахтаах:**

Саха тылын литературнай нуорматын (орфоэпическэй, лексическэй, грамматическай) тутуьар. Дор5оону, буукубаны, тыл суьуе5ун, сана чааьын, этии чилиэнин, судургу этиини булар, быьаарар, наардыыр.

Сахалыы таба суруйуу, сурук бэлиэтин быраабылаларын тутуьар.

Тиэкис ейдебулун, бэлиэтин билэр (темата, сурун санаата, аата, эпиграф, тутула, этиилэрин ситимэ).

Саныыр санаатын сааьылаан, дьонно ейденумтуетук, тиийимтиэтик этэр, тиэкис тутулун тутуьан суруйары сатыыр.

Тиэкис тииптэрин сэьэргээьин, ойуулааьын, тойоннооьун диэн араарар.

Монолог (сэьэргиир, ойуулуур, тойоннуур) уонна диалог (кэпсэтии, санаа уллэстии, ыйыталаьыы о.д.а.) арааьын сатаан туьанар.

Бэйэ санатын (тылынан, суругунан) сатаан хонтуруолланар, тиэкиьин ис хоьоонун, тылын-еьун сыаналанар, ал5астарын булар, чочуйар, тупсарар.

**4 кылаас бүтүүтэ үөрэнээччигэ ирдэбил:**

* 3-4 сүһүөхтээх, дорҕооно уустук састааптаах тылы таба суруйар: биир уһун аһаҕас, икки хлһуласпыт бүтэй дорҕоонноох; икки уһун аһаҕас, икки хоһуласпыт бүтэй дорҕоонноох; биир уһун аһаҕас, үс хоһуласпыт бүтэй дорҕоонноох о.д.а.;
* маарыннаhар эбэтэр чуолкайа суох иһиллэр бүтэй дор5оон сэргэстэспит тылын арааран истэр, сатаан саҥарар, таба суруйар;
* уустук дорҕоонноох киирии тылы таба суруйар: ь, ъ бэлиэлээх; икки аһаҕас дорҕоон сэргэстэспит тылын; икки сиргэ сэргэстэспит бүтэй дорҕоонноох тылы;
* элбэх ахсаан сыhыарыытын таба туhанар;
* этии тутаах чилиэннэрин билэр, этиигэ булар;
* саҥа чаастарын билэр, араарар.

**4 кылааһы бүтэрэр үөрэнээччи билиэхтээх:**

* Төрөөбүт тыл бары дорҕооннорун, киирии бүтэй дорҕооннору;
* Сахалыы сурукка туттуллар бары буукубалары уонна кинилэр ханнык дорҕооннору бэлиэтииллэрин;
* Сүһүөх араастарын;
* Кыра кээмэйдээх 5-6 хоһоону (нойосуус);
* 5-6 саха суруйааччытын аатын

**4 кылааһы бүтэрэр үөрэнээччи сатыахтаах:**

* Текси үргүлдьү сүhүөхтээн уонна бүтүн тылларынан, сөп түргэннээхтик өйдөөн ааҕары (ортотунан мүнүүтэҕэ 35 – 40/40 – 50 тылы)
* Буукубалары уонна кинилэр ситимнэрин сыыһата суох суруйары, уһун аһаҕас, хоһуласпыт бүтэй дорҕооннору, дифтоннары табатык бэлиэтиири;
* Илиинэн уонна бэчээтинэй буукубаларынан суруллубут тыллары, тыллар ситимнэрин, этиилэри ал5аhа суох устары;
* Тыллары, тыллар ситимнэрин уонна 5-6 тыллаах этиилэри истэн суруйары;
* Тылы суhуоххэ араарары;
* Этиини улахан буукубаттан са5алыыры, этии бутуутун точканан бэлиэтиири;
* Текст ис хоhоонунан ыйытыыга толору эппиэттиири;
* Хартыынанан уонна бэйэ уруhуйунан кыра 5-6 этиилээх кэпсээни оҥорору;
* Кэпсээни,остуоруйаны, хоhоону өйдөөн истэри уонна ыйытыы комотунэн эбэтэр иллюстрациянан сирдэтэн кэпсиири;
* Урут аахпыт уонна сана кинигэни тас корунунэн арааран билэри уонна аа5ыллыбыт айымньы геройдарын ааттыыры.

**Үѳрэх биридимиэтин ис хоһооно**

Алын сүһүөх оскуолаҕа саха тылын үөрэтии — уопсай үөрэхтээһин систиэмэтигэр саха тылын үөрэтэр биридимиэт быстыспат сорҕото, ***«Филология»*** үөрэх уобалаһыгар төрүт буолар сүрүн куурус. Онон үөрэтии сыала-соруга, тутула, ис хоһооно уонна түмүк ирдэбилэ үрдүкү кылаастарга төрөөбүт тылы сэргэ атын филологическай биридимиэттэри үөрэтиини кытта алтыһыннаран-ситимнээн торумнанар.

Алын сүһүөх оскуолаҕа «Бодоруһуу култуурата» диэн саҥа киирэр салааттан саҕаланар, ол кэнниттэн «Грамотаҕа үөрэтии» диэн үгэс буолбут ааҕарга уонна суруйарга үөрэтэр салаа «Ааҕарга уонна суруйарга үөрэнэбит» саҥа аатынан үөрэтиллэр. Бу кэмҥэ үөрэх былааныгар төрөөбүт тыл уонна литературнай ааҕыы чаастара бииргэ бэриллэллэр. «Ааҕарга уонна суруйарга үөрэнэбит» салаа үөрэтиллибитин кэннэ төрөөбүт тыл уонна литературнай ааҕыы биридимиэттэрэ тус-туспа үөрэтиллэллэр. Ити кэмтэн ыла алын сүһүөх оскуолаҕа төрөөбүт тыл биридимиэтин сүрүн ис хоһоонун тиһиктээхтик үөрэтии саҕаланар.

Саха тылын начаалынай оскуолаҕа үөрэтии ис хоһоонун сүрүн хайысхалара үөрэтии түмүк ирдэбилин уонна сыалын-соругун ситиһэргэ аналлаах тутаах научнай балаһыанньалартан таҥыллар. Ити ирдэбилгэ олоҕуран, төрөөбүт тылы үөрэтии ис хоһоонугар маннык сүрүн научнай хайысхалар киирэллэр:

1. Бодоруһуу култуурата.
2. Саҥа көрүҥэ: истии, саҥарыы, ааҕыы, суруйуу.
3. Тыл үөрэҕин тутаах салааларын туһунан уопсай өйдөбүлэ: фонетика, лексика, морфология, синтаксис.
4. Сурук-бичик култуурата: таба суруйуу уонна сурук бэлиэтэ.
5. Ситимнээх саҥаны сайыннарыы (тиэкис туһунан сүрүн өйдөбүл).  
    Сүрүн хайысхаларга киирбит тиэмэлэр ис хоһоонноро начаалынай оскуола үөрэнээччитин сааһын уратытын, өйүн-санаатын кыаҕын, билэр-көрөр дьоҕурун уонна тылыгар сайдыытын учуоттаан таҥыллыахтаахтар.

**Бодоруһуу култуурата**

Дьону кытта бодоруһуу араас көрүҥэ: кэпсэтии, сэһэргэһии, сүбэлэһии, сөпсөһүү. Тылы бодоруһуу сүрүн ньыматын быһыытынан арыйыы: бодоруһууга саҥа (вербальные средства общения) уонна туттуу-хаптыы (невербальные средства общения) суолтата. Саҥарыы уонна истии култууратын, кэпсэтии сиэрин тутуһуу.

**Саҥа көрүҥэ: истии, саҥарыы, ааҕыы, суруйуу**

*Истии.*Дьону кытта бодоруһууга (кэпсэтиигэ) истии култууратын тутуһуу. Кэпсэтии сыалын-соругун, дьон этэр санаатын, кэпсэтии ис хоһоонун өйдөөһүн. Сахалыы араас тиэкиһи истии, сүрүн ис хоһоонун, болҕойуллуохтаах түгэннэрин истэн сиһилии ылыныы, истибиккэ олоҕуран тус санааны үөскэтии. Истибиттэн туһааннааҕы, суолталааҕы сурунуу, анал бэлиэлэри туһанан, ис хоһоонун, тутулун исхиэмэнэн көрдөрүү.

*Ааҕыы.*Сахалыы араас тиэкиһи сахалыы саҥа интонациятын, төрүт дорҕоон этиллиитин тутуһан, тэтимнээхтик ааҕыы. Тиэкиһи туох сыаллаах-соруктаах ааҕартан көрөн, ааҕыы араас көрүҥүн сатаан туһаныы *(уөрэтэр ааҕыы, билсиһэр ааҕыы, сорудахтаах ааҕыы, о.д.а.).* Ааҕыы кэмигэр тиэкис сүрүн санаатын өйдөөһүн, наадалаах, туһалаах информацияны араарыы. Аахпыт тиэкис сүрүн ис хоһоонугар тус сыанабылы (сыһыаны) сатаан этии. Тиэкистэн синонимы, сомоҕо домоҕу, түөлбэ тылы, ойуулуур-дьүһүннүүр ньыманы туттуу бастыҥ холобурун булуу, анаан болҕойуу, аахпыты кэпсииргэ туһаныы. Ааҕыллар тиэкистэн билбэт, өйдөөбөт саҥа тыллары тылдьыттан булуу. Ааптар санаатын, иэйиитин биэрэригэр тиэкис тутулун, этии арааһын хайдах туһаммытын быһаарыы. Ааҕыыга тиэкис интонациятын, туонун сүрүн санааҕа сөп түбэһиннэрэн таба тайаныы.

*Саҥарыы (дорҕоонноох саҥа).*Кэпсэтии сиэрин, саҥарыы култууратын тутуһуу. Дьону кытта табан кэпсэтии. Кэпсэтиини тоҕоостоохтук көҕүлээһин, саҕалааһын, салҕааһын, түмүктээһин. Саныыр санааны толору, сиһилии тириэрдэр инниттэн кэпсэтии сыалыгар-соругар, ис хоһоонугар сөп түбэһэр сахалыы тылы-өһү, ойуулуур-дьүһүннүүр ньымалары таба туһаныы. Саҥарыы кэмигэр туттуу-хаптыы бэлиэтин *(невербальное общение)* тоҕоостоохтук туттуу. Саҥа тиибин арааһын (ойуулааһын, сэһэргээһин, тойоннооһун) туттан тыл этии. Кэпсэтии, тыл этии түгэниттэн дорҕоону күүһүрдэн-сымнатан, үрдэтэн-намтатан, уһатан, куолас толбонун, эгэлгэтин туһанан истээччигэ тус сыһыаны, иэйиини тириэрдии. Этэр санааны сааһылаары эбэтэр тустаах өйдөбүлү истээччигэ тоһоҕолоон тиэрдээри тоҕоостоох миэстэҕэ анал тохтобуллары *(паузаны)* сатаан туһаныы. Түгэниттэн көрөн, саҥарыы тэтимин сөпкө талыы.

*Суруйуу (суругунан саҥа).*Сурук-бичик култууратын тутуһуу. Тупсаҕай буочарынан ыраастык суруйуу. Тиэкиһи устуу, истэн суруйуу. Саныыр санааны суругунан сиһилии тириэрдии. Аахпыттан суруйуу. Дьиэ кэргэн, чугас доҕор, таптыыр дьарык, айылҕа, кыыллар тустарынан, ону таһынан аахпыт айымньы, хартыына, киинэ ис хоһоонун, экскурсияҕа, быыстапкаҕа сырыытын туһунан тэттик тиэкистэри суруйуу *(өйтөн суруйуу).* Суругунан үлэҕэ сомоҕо домоҕу, синоним тыллары, онтон да атын сахалыы ойуулуур-дьүһүннүүр ньымалары туттуу. Тиэкис тутулун, сахалыы таба суруйуу, сурук бэлиэтин быраабылатын тутуһуу.

**Тыл үөрэҕэ**

Төрөөбүт тылбыт — саха тыла. Төрөөбүт тыл киһи олоҕор суолтата.

Дорҕоон уонна таба саҥарыы. Саҥа дорҕоонун өйдөбүлүн, сахалыы дорҕоон арааһын билии. Төрөөбүт тылын дорҕооннорун, ордук чуолаан сахалыы ураты дорҕооннору *(уһун-кылгас аһаҕас уонна хоһуласпыт, сэргэстэспит, маарыннаһар бутэй дорҕооннору, дифтоннары, һ, нь, мурун j, ҕ дорҕооннору)* арааран истии, чуолкайдык, таба саҥарыы нуорматын тутуһуу. Саха тылыгар киирии тыллары үксүн сахатытан, аһаҕас дорҕооннор дьүөрэлэһиилэрин сокуонун тутуһан саҥарыы. Тылы дорҕоонун састаабынан ырытыы.

Лексика. Норуот тылын туһунан уопсай өйдөбүлү, төрүт уонна киирии тыл уратыларын билии. Литературнай тыл суолтатын билии, нуорматын тутуһуу. Тыл лексическэй суолтатын быһаарыы. Хомуур суолталаах, түөлбэ тыл, биир уонна элбэх суолталаах тыллар, көспүт суолталаах тыллар, омоним, антоним, синоним (харыс тыллар, сомоҕо тыллар, метафоралар) өйдөбүллэрин билии, тиэкистэн булуу, саҥарар саҥаҕа сөпкө туттуу. Быһаарыылаах тылдьыт арааһын сатаан туһаныы, тыл суолтатын тылдьыттан булан быһаарыы.

Графика. Сурук сайдыытын бэлиэ түгэннэрин билсии, киһи олоҕор суолтатын өйдөөһүн. Сахалыы сурук-бичик сайдыытын историятын билии. Дорҕоон буукубаларын билии, таба ааттааһын. Буукубалары суруллар ньымаларынан холбоон, ыраастык, тэтимнээхтик илиинэн суруйуу. Сурукка туттуллар атын бэлиэлэри, өйдөбүллэри *(абзац, тылы коһөруү бэлиэтэ, тыл икки арда (пробел))* сөпкө туттуу. Сахалыы алпаабыт бэрээдэгин билии. Араас тылдьытынан, ыйынньыгынан, каталогунан үлэлииргэ алпаабыты сөпкө туһаныы. Компьютерга сахалыы шрибинэн тиэкиһи бэчээттээһин.

Синтаксис. Этии уонна тыл ситимэ уратыларын, этии арааһын (сэһэн, ыйытыы, күүһүрдүү) билии. Тэнийбит уонна тэнийбэтэх этии, судургу уонна холбуу этии, сирэй саҥа, ойоҕос саҥа, диалог, туһулуу өйдөбүллэрин билии, этиигэ, тиэкискэ арааран булуу, бэйэ этиитин толкуйдааһын. Этиини таба интонациялаан ааҕыы, сурукка саҥа дэгэтин сурук бэлиэтинэн араарыы. Этии чилиэнинэн ырытыы.

**Сурук-бичик култуурата**

*Таба суруйуу.* Таба суруйуу сурук-бичик култуурата буоларын өйдөөһүн. Уһун аһаҕас дорҕооннору, дифтону, хоһуласпыт, сэргэстэспит, маарыннаһар бүтэй дорҕооннору, саха тылыгар киирии дорҕооннору таба суруйуу. Сахалыы араастык этиллэр тыллар таба суруллуулара тыл төрүт сокуоннарыттан тахсалларын, норуокка үөрүйэх, үгэс буолбут нуормаларыгар олоҕуралларын өйдөөһүн, харыстабыллаахтык сыһыаннаһыы. Киэҥник, элбэхтик туттуллар эбэтэр сахалыы этэргэ табыгастаах киирии тыллары сахатытан суруйуу; тылбаастанар эбэтэр саха тылынан бэриллэр кыахтаах нуучча тылларын сахалыы солбугунан биэрии; олохторо нууччалыы суруллар киирии тыллар сыһыарыыларын таба суруйуу.

*Сурук бэлиэтэ.* Сурук бэлиэтэ — тыл култууратын сорҕото буоларын, киһи этэр санаатын чуолкайдыырга, суругу-бичиги тупсарарга биллэр-көстөр туһалааҕын, тиэкис ыһыллыбатын, биир сомоҕо, сибээстээх буоларын хааччыйарын өйдөөһүн. Сахалыы этиигэ сурук бэлиэтин арааһын сатабыллаахтык туттуу.

**Ситимнээх саҥаны сайыннарыы**

Туох сыаллаах-соруктаах саҥарарын, суруйарын чуолкай өйдөөн *(тиэмэ, сүрүн санаа),* дьон өйүгэр-санаатыгар тиийимтиэтик санаатын сааһылаан, араас тиэкистэри холкутук саҥарар, суруйар *(истэн суруйуу, өитөн суруйуу, о.д.а.)* үөрүйэҕи сайыннарыы. Тиэкис сүрүн санаатыгар олоҕуран, тиэкиһи таба ааттааһын. Тиэкис тиибиттэн көрөн *(сэһэргээһин, ойуулааһын, тойоннооһун),* тиэкис тутулун тутуһуу *(киириитэ, сурүн чааһа, түмүгэ),* былаанын оҥоруу *(кылгас, тэнийбит),* кэрчик тиэмэлэргэ бытарытыы. Тыл туттуллар уратытын, дэгэтин учуоттаан, сахалыы тутуллаах этиилэри *(логичностъ речи),* ойуулуур-дьүһүннүүр ньымалары, тыл баайын *(богатство речи)* сөпкө туттуу *(уместность речи).*

**Сурукка (грамотаҕа) үөрэтии**

*Дорҕоон*. Санарар саҥаҕа дорҕоону үөскэтии. Тыл дорҕоонунан тутула. Сахалыы төрүт дорҕоон арааһа, уратыта. Тыл хас дорҕооннооҕун арааран истии. Кылгас, уһун аһаҕас дорҕооннор. Дифтонг. Аһаҕас дорҕоон наарданыыта. Илин уонна кэлин аһаҕас дорҕооннор. Киэҥ уонна айах аһаҕас дорҕооннор. Бүтэй дорҕоон. Ньиргиэрдээх уонна ньиргиэрэ суох бүтэй дорҕооннор. Маарыннаһар бүтэй дорҕооннору арааран истии уонна таба саҥарыы: тыл ортотунааҕы бүтэй дорҕооннор (дь-ч, й-нь), тыл кэлин өттүнээҕи бүтэй дорҕооннор (к-г-х-ҕ), мурун бүтэй дорҕооннор (н-ҥ). Хоһуласпыт бүтэй дорҕооннору арааран истии уонна таба саҥарыы ( кк, лл, нн, пп,тт, мм, ҥҥ, ннь). Сэргэстэспит бүтэй дорҕооннору арааран истии уонна таба санарыы ( ст, кт, пт, хс, хт, мп, мс, рт, рб. рд, йс). Аһаҕас дорҕоон сүһүөҕү үөскэтэр суолтата. Тылы сүһүөххэ араарыы. Аһаҕас сүһүөхтээх тыллар. Сабыылаах сүһүөхтээх тыллар. Хоһуласпыт бүтэй дорҕоонноох тыллар.

*Буукуба.* Улахан, кыра буукубалар. Аһаҕас дорҕоону бэлиэтиир буукубалар. Бүтэй дорҕоону бэлиэтиир буукубалар. Сурук-бичик — саҥа култуурата. Сахалыы сурук-бичик нуормата: таба суруйуу. Тыл этиллиитэ уонна суруллуута. Сурук бэлиэтэ — сурук-бичик култууратын сорҕото. Сурук бэлиэтин араастара, суолталара. Сурук бэлиэтэ этэр санаа ис хоһоонун чуолкайдыыр, суругу-бичиги тупсарар, саҥарыы дэгэтин бэлиэтиир суолтата. Сурук бэлиэтин быраабылалара. Этии. Анал ааттар. Этии араастара. Устуу. Истэн суруйуу. Ааҕыы. Буукубалары холбоон сүһүөхтэри ааҕыы. Сүһүөхтэри холбоон тылы таһаарыы — ааҕыы ньыматын тутааҕа. Ааҕыы тематиката. Ааҕыы үөрүйэхтэрэ. Тиэкиһи кытта үлэ. Сахалыы алпаабыт. Түргэнник ааҕыы ньымалара.

*Тиэкис.* Тиэкис өйдөбүлэ уонна сүрүн бэлиэтэ. Тиэкис тиэмэтэ. Тиэмэни арыйыы уонна тиэмэттэн туорааһын.

*Этии.* Этии өйдөбүлэ. Тэнийбит уонна тэнийбэтэх этиилэр. Этии тутаах чилиэннэрэ. Этии ойоҕос чилиэннэрэ. Этиигэ тыл бэрээдэгэ. Этии араастара. Этии интонацията уонна сурук бэлиэтэ.

*Тыл сүһүөҕэ*. Тыл сүһүөҕүн арааһа. Тылы сүһүөхтүүргэ хоһуласпыт уонна сэргэстэспит бүтэй дорҕооннорун оруоллара. Тылы көһөрүү быраабылата.

**Бырагыраама ис хоһооно**

**(содержание)**

**1 (эбии) кылаас. “Грамота5а уерэтии”**

|  |  |
| --- | --- |
|  | **Темата** |
|  | **Букубаар иннинээ5и кэм** |
| 1 | Илиини сурукка бэлэмнээһин. |
| 2 | Этии. Тыл. |
| 3 | Сүһүөх. |
| 4 | Дорҕоон. Дорҕоон араастара |
| 5 | Кылгас уонна уһун аһаҕас дорҕооннор |
| 6 | Дифтонг |
| 7 | Бүтэй дорҕоон. Хоһуласпыт бүтэй дорҕоон |
| 8 | **Букубаар кэмэ** |
| 9 | Хатылааһын |
|  | **Барыта:132 ч** |

* 1. **Букубаар иннинээ5и кэм. Илиини сурукка бэлэмнээһин.** Сурук тэтэрээтин кытта билсиһиннэрии. Сурук тэтэрээтигэр үлэ.
  2. **Этии. Тыл.** Этии өйдөбүлэ. Икки-үс тыллаах этиилэр. Тыл туһунан өйдөбүл. Этии уонна тыл. Предмети бэлиэтиир тыллар. Хайааһыны бэлиэтиир тыллар. Предмет бэлиэтин көрдөрөр тыллар. Этии схемата. Этиини тэнитии. Этиигэ көмө тыл.
  3. **Сүһүөх.** Сүһүөх өйдөбүлэ. Биир-икки сүһүөхтээх тыллар. Икки-үс сүһүөхтээх тыллар. Тыллары сүһүөххэ араарыы.
  4. **Дорҕоон. Дорҕоон араастара.**Дорҕоон өйдөбүлэ. Тыл дорҕоонтон турара. Икки дорҕоонтон турар тыллар . Үс дорҕоонтон турар тыллар. Аһаҕас уонна бүтэй дорҕооннор өйдөбүллэрэ.
  5. **Кылгас уонна уһун аһаҕас дорҕооннор.** Кылгас, уһун аһаҕас дорҕооннор өйдөбүллэрэ. Кылгас уонна уһун аһаҕас дорҕоонноох тыллар. Икки дорҕоонтон турар тылларга кылгас, уһун аһаҕас дорҕооннор. Үс дорҕоонтон турар тылларга кылгас, уһун аһаҕас дорҕооннор.
  6. **Дифтонг.** Дифтонг өйдөбүлэ. Дифтоннаах тыллар.
  7. **Бүтэй дорҕоон. Хоһуласпыт бүтэй дорҕоон.** Бүтэй дорҕоон өйдөбүлэ. Бүтэй дорҕоонноох тыллар. Хоһуласпыт бүтэй дорҕоон өйдөбүлэ. Хоһуласпыт бүтэй дорҕоонноох тыллар.
  8. **Букубаар кэмэ.** Саха тылын дор5оонноро, буукубалара.
  9. **Хатылааһын.** Этии өйдөбүлэ. Сүһүөх өйдөбүлэ. Дорҕоон өйдөбүлэ. Дифтонг өйдөбүлэ. Үөрэппит буукубалар.

**1 кылаас. “Грамота5а уерэтии”**

|  |  |
| --- | --- |
|  | **Раздел аата** |
| 1 | Букубаар кэмэ |
| 2 | Букубаар кэннинээ5и кэм |
| 3 | Аһа5ас дор5оон уонна буукуба |
| 4 | Бутэй дор5оон уонна буукуба |
| 5 | Тыл сүһүөхтэрэ |
| 6 | Нуучча тылын дор5оонноро уонна буукубалара |
| 7 | Алпаабыт |
| 8 | Сана чааьа |
| 9 | Тыл |
| 10 | Этии |
| 11 | Айымньы түһүлгэтигэр айан |
| 12 | Төрөөбүт Ийэ дойдум |
| 13 | Кинигэ – мин доҕорум. |
| 14 | Норуот тылынан уус-уран айымньыта. |
| 15 | Остуоруйалаһыаҕыҥ эрэ! |
| 16 | Мин дойдум – олоҥхо дойдута. |
| 17 | Айылҕа – барыбыт дьиэбит. |
| 18 | Үчүгэй майгыҥ – көтөр кынатыҥ. |
|  | **Барыта: 132 ч** |

**1. Букубаар кэмэ.** Саха тылын дор5оонноро, буукубалара.

**2. Букубаар кэннинээ5и кэм.**

**3. Аһа5ас дор5оон уонна буукуба**. Дор5оон уонна буукуба. Аьа5ас дор5ооннор уонна буукубалар. Кылгас уонна уЬун аьа5ас дор5оон. Дьуптуон.

**4. Бутэй дор5оон уонна буукуба.** Бутэй дор5ооннор уонна буукубалар. Бутэй дор5оон араастара. Сэргэстэспит бутэй дор5ооннор. Хоһуласпыт бутэй дор5ооннор. Хоьуласпыт бутэй дор5оону таба суруйуу. Маарыннаһар бүтэй дор5ооннор. Маарыннаһар бүтэй дор5ооннору таба суруйуу.

**5. Тыл сүһүөхтэрэ.** Тыл суьуехтэрэ. Тылы суьуеххэ араарыы. Тылы кеьеруу.

**6. Нуучча тылын дор5оонноро уонна буукубалара.** Нуучча тылын дор5оонноро уонна буукубалара. Нуучча тылын аһа5ас дор5оонноро уонна буукубаларын таба суруйуу. Киирии дор5оон: охсуулаах О.

**7. Алпаабыт.** Алпаабыт. Чинэтиигэ эрчиллиилэр.

**8. Сана чааьа.** Предмет аата. Предмет бэлиэтэ. Предмет тугу гынара. Тыллары бөлө5үнэн наардааһын.

**9. Тыл. Тыл арааьа.** Паараласпыт тыллар. Маарыннаьар суолталаах тыллар. Утары суолталаах тыллар.

**10. Этии.** Этии. Этии арааһа. Чинэтиигэ эрчиллиилэр.

**11. Айымньы түһүлгэтигэр айан.** Болдьох бэлиэлэр, үөрэх кинигэтин ис хоһооно.

**12.Төрөөбут Ийэ дойдум.** Михаил Тимофеев.”Ийэ дойду хантан са5аланар”?Пантелеймон Тулааһынап. “Кымыс ырыата”.Улуро Адо «Туундарам буобура уорҕатынан»

**13. Кинигэ – мин доҕорум.** Бүөтүр Тобуруокап “ Кинигэ”. Суорун Омоллоон. “Кинигэ”, “ Бөрө куйуурдаабыта”.Самуил Маршак. “Үүтээн”. Инсценировка туруоруу. “Үүтээн”.

**14. Норуот тылынан уус-уран айымньыта.** Константин Туйаарыскай “ Таабырынна таайыҥ”. Бүөтүр Тобуруокап. “Чабырҕах азбука”. Нуучча остуоруйата “ Куоска ботүүк уонна саһыл”

**15. Остуоруйалаһыаҕыҥ эрэ!** Бүөтүр Тобуруокап. “Буукубалар мунньахтара”. Саха остуоруйата. “Куогас суор икки”, “Чыычаах уонна күтэр”. Нуучча остуоруйата “ Куттал харага улахан”. Чукча остуоруйата. “Киит уонна таба”.

**16. Мин дойдум – олоҥхо дойдута.** “ Бухатыыр ата” . Василий Каратаев. “Модун эр со5отох”.

**17. Айылҕа – барыбыт дьиэбит.** Константин Туйаарыскай. “Сааскы саҥалар”. Александр Николаев “ Чыычаах”. Өксөкүлээх Өлөксөй. “Куоска”. Егор Макаров “ Ийэ биэ”. Валентина Осеева “ Ким ытай?” Платон Ламутскай. “Мунрукан”. “Айылҕа – барыбыт дьиэбит” (сурунаалы бэлэмнээһин)

**18. Үчүгэй майгыҥ – көтөр кынатыҥ.** Амма Аччыгыйа. “Бастакы тоҕо”? Николай Якутскай “Ага уонна ийэ”. Лев Толстой “Барыларыттан ордук”. Иван Горнай “ Мэник оҕо” Петр Одорусов. “Эбээ”.

**2 кылаас. «Саха тыла»**

|  |  |
| --- | --- |
| № | **Раздел аата** |
| 1 | Маҥнайгы кылааска уерэппити хатылааһын |
| 2 | Дорҕоон уонна буукуба. |
| 3 | Сүһүөх. |
| 4 | Нуучча тылын дор5оонноро уонна буукубалара |
| 5 | Тыл |
| 6 | Этии |
|  | **Барыта: 68 ч** |

**1. Маҥнайгы кылааска уерэппити хатылааһын.**

**2. Дорҕоон. Сүһүөх.** Кылгас уонна уьун аһаҕас дорҕооннор уонна буукубалар. Илин уонна кэлин аһаҕас дорҕооннор. Дьуптуон. Тыл суьуехтэрэ. Бүтэй дорҕооннор уонна буукубалар. Сэргэстэспит бүтэй дорҕооннор. Хоһулаһар бүтэй дорҕооннор. Ньиргиэрдээх уонна ньиргиэрэ суох бүтэй дорҕооннор.

**3. Сүһүөх. Сүһүөх арааһа.** Сүһүөх. Аһаҕас сүһүөх. Сабыылаах сүһүөх. Көнө сүһүөх. Төттөрү сүһүөх. Тылы көһөрүү. Араастык этиллэр тыллар. Нууччалыы суруллар тыллар. Киирии буукубалар.

**4. Нуучча тылын дор5оонноро уонна буукубалара.** Нуучча тылын буукубалара. Нууччалыы суруллар тыллар. Я, Е, Ё, Ю буукубалар. Бүтэй дорҕоону сымнатар буукубалар. В-Ф, З-С, Ж-Ш паараласпыт бутэй дор5ооннор уонна буукубалар. Ж, Ш, Ц буукубалар.

**5**. **Тыл.** Биридимиэт аата. Ким? Туох? диэн ыйытыыга хоруйдуур тыллар. Тыл олоҕо уонна сыhыарыыта. Анал уонна уопсай аат. Биридимиэт бэлиэтэ. Ханнык? Хайдах? диэн ыйытыыга хоруйдуур тыллар. Предмет бэлиэтэ өҥө. Маарыннаhар суолталаах тыллар. Утарыта суолталаах тыллар. Биридимиэт тугу гынара. Тугу гынар? Хайыыр? диэн ыйытыыга хоруйдуур тыллар. Билигин, урут, кэнники буолар бириэмэ.

**6. Этии.** Этии өйдөбүлэ. Этии тыллартан турара. Этиигэ тылы таба туттуу. Тэнийбит уонна тэнийбэтэх этии.

**3 кылаас. «Саха тыла»**

|  |  |
| --- | --- |
| № | **Раздел аата** |
| 1 | Дорҕоон уонна буукуба. |
| 2 | Тыл састааба. |
| 3 | Саҥа чааhа. |
| 4 | Аат тыл. |
| 5 | Да5ааhын аат. |
| 6 | Солбуйар аат |
| 7 | Туохтуур. |
| 8 | Этии. |
|  | **Барыта: 68** ч |

1. **Дорҕоон уонна буукуба.** Аьагас доргооннор. Дьуптуон. Бутэй доргооннор. Хоьуласпыт бутэй доргооннор. Сэргэстэспит бутэй доргооннор. Паараласпыт (ханыыласпыт, маарыннаьар) бутэй доргооннор. Нуучча тылын буукубалара. Нуучча тылын пааралаьар бутэй доргоонноро.
2. **Тыл састааба.**Тыл састааба. Тыл састаабын туһунан өйдөбүл. Сыһыарыы арааһа.
3. **Саҥа чааhа.** Саҥа чааһа.
4. **Аат тыл.** Аат тыл өйдөбүлэ. Паараласпыт аат тыллар. Аат тыл ахсаана.
5. **Даҕааhын аат.** Даҕааһын аат өйдөбүлэ. Нууччаттан киирбит да5ааьын ааттар. Даҕааһын аат араастара.
6. **Солбуйар аат.** Солбуйар аат. Ыйар солбуйар аат. Ыйытар солбуйар аат. Сирэй солбуйар аат. Солбуйар аат.
7. **Туохтуур.** Туохтуур ейдебулэ. Туохтуур аат тылы кытта ситимэ. Туохтуур хайдах, хаьан буоларын кердерер тыллар. Туохтурр ситимэ. Кеме туохтуур. Туохтуур бириэмэтэ. Туохтуур ахсаана.
8. **Этии.** Этии араастара. Ыйытыы этии. Сэьэн этии. Соруйар этии. Кууьурдуу этии. Туьаан уонна кэпсиирэ. Сэрэйиллэр туьааннах этии. Этии ойогос чилиэннэрин туьунан ейдебул. Тэнийбэтэх этии. Тэнийбит этии. Этии тутаах чилиэннэрэ. Этии ойогос чилиэннэрэ.

**4 кылаас. “Саха тыла”**

|  |  |
| --- | --- |
| № | **Раздел аата** |
| 1 | Тиэкис. Этии. Тыл. Дорҕоон |
| 2 | Аат тыл |
| 3 | Да5ааьын аат |
| 4 | Ахсаан аат |
| 5 | Солбуйар аат |
| 6 | Туохтуур |
| 7 | Сыьыат |
| 8 | Этии |
| 9 | Хатылааhын |
|  | **Барыта: 68 ч** |

**1. Тиэкис. Этии. Тыл. Дор5оон.** Текст. Этии. Тыл. Дорҕоон. Тиэкис бэлиэтэ. Тиэкис арааһа. Тиэкис чааһа. Этии. Тыл ситимэ. Этии корунэ. Этии чилиэнэ. Тэнийбит, тэнийбэтэх этии. Этии биир уустаах чилиэннэрэ.Тыл олоҕо уонна сыһыарыыта. Тыл састааба. Сыһыарыы аһаҕас дорҕоонун уларыйыыта. Нууччалыы суруллар тыл сыһыарыыта.

**2. Аат тыл.** Аат тыл ахсаана. Паараласпыт аат тыл. Аат тыл падеһынан уларыйыыта. Нууччалыы суруллар тыл падеһынан уларыйыыта. Аат тыл элбэх ахсаанна падеһынан уларыйыыта.

**3. Даҕааhын аат.** Даҕааһын аат. Аат тылы даҕааһын аат суолтатыгар туттуу. Даҕааһын ааты аат тыл суолтатыгар туттуу. Нууччалыы суруллар даҕааһын аат. Аат тыл уонна даҕааһын аат кэпсиирэ буолуута.

**4. Ахсаан аат.** Төһө ахсаан аат. Кэрискэ ахсаан аат.

**5. Солбуйар аат.** Солбуйар аат сирэйинэн, ахсаанынан уларыйыыта. Солбуйар аат падеж ыйытыытынан уларыйыыта.

**6. Туохтуур.** Туохтуур өйдөбүлэ. Туохтуур бириэмэнэн, сирэйинэн, ахсаанынан уларыйыыта. Туохтуур өйдөбүлүн кэҥэтии. Туохтуур солбуйар ааты кытта ситимнэһиитэ. Туохтуур соруйар киэбэ. Буолар уонна буолбат хайааһыны көрдөрөр туохтуур. Туохтуур билиҥҥи бириэмэтэ. Туохтуур билиҥҥи бириэмэ5э сирэйинэн, ахсаанынан уларыйыыта. Туохтуур кэлэр бириэмэтэ. Туохтуур кэлэр бириэмэ5э сирэйинэн, ахсаанынан уларыйыыта. Туохтуур ааспыт бириэмэтэ. Туохтуур ааспыт бириэмэҕэ сирэйинэн, ахсаанынан уларыйыыта. Паараласпыт туохтуур. Көмө туохтуур. Хайааһыны дьуһуннүүр туохтуур. Туохтуур хаһан? ханна? хайдах? диэн ыйытыыга хоруйдуур тылы кытта ситимнэһиитэ.

**7. Сыьыат.** СыЬыат ейдебулэ. СыЬыат (теье ер?, ханна?). СыЬыат (хаьан?, хантан?).

**8. Этии.** Тэнийбит уонна тэнийбэтэх этии. Этии ойо5ос чилиэннэрэ. Этии биир уустаах чилиэннэрэ.

**9. Хатылааһын.**

**Литература:**

**1 (эбии) кылаас:**

***Пособиялар:***

1. Габышева М.Е., Потапова Р.Е. Букубаарга суруллуулар. Дьокуускай: Бичик, 2020.

2. Кронникова М.Ф. Букубаар. Дьокуускай: Бичик, 2020 с.

3. Охлопкова М.Е. Буукубаар. 2015 с.

4. Ситникова Н.В., уо.д.а. Федеральнай государственнай үөрэх стандарда саха оскуолатыгар, 2011 с.

5. Төрөөбүт тыл: үлэлиир бырагыраама, 2013 с.

**1 кылаас:**

***Пособиялар:***

* + 1. Габышева М.Е., Потапова Р.Е. Букубаарга суруллуулар. Дьокуускай: Бичик, 2020.
    2. Захарова Л.В. Саха тыла. 1 кылаас. Дьокуускай, Бичик, 2017 с.
    3. Захарова Л.В. Аа5арбын таптыыбын. Дьокуускай, Бичик.
    4. Кронникова М.Ф. Букубаар. Дьокуускай: Бичик, 2020 с.
    5. Охлопкова М.Е. Буукубаар. 2015 с.
    6. Поликарпова Е.М. Литература аа5ыыта. Учууталга көмө босуобуйа (1-4 кылаас)/ Е.М. поликарпова Л.В Захарова, У.М Флегонтова – Дьокуускай: Бичик. 2014.
    7. Ситникова Н.В., уо.д.а. Федеральнай государственнай үөрэх стандарда саха оскуолатыгар, 2011 с.
    8. Төрөөбүт тыл: үлэлиир бырагыраама, 2013 с.

**2 кылаас:**

***Пособиялар:***

1. Захарова Л.В. Саха тыла. 2 кылаас. Икки чаастаах. Дьокуускай, Бичик, 2017 .
2. Игнатьева С.С. Саха тылыгар тестэр:1-4 кылаас. Дьокуускай: Бичик, 2009.
3. Капитонова И.Н., Васильева А.Е. уо.д.а. Дьыктаан уонна аахпыттан суруйуу хомуурунньуга- Дьокуускай: Бичик,2017.
4. Саха тыла : үлэлиир бырагыраама : 1-4 кылаас / Л.В Захарова. – Дьокуускай : Бичик, 2017. – 48с. («Саха оскуолата» систиэмэтэ)
5. Ситникова Н.Н., С.С.Семенова, Н.Н.Васильева. Федеральнай государственнай үөрэх стандарта саха оскуолатыгар : (начаалынай уопсай үөрэхтээһин).
6. Саха Респ. Үөрэӄин м-бэтэ, Саха Респ. Нац. Оскуолаларын чинчийэр науч. Ин-т; - Дьокуускай : Бичик, 2011.

**3 кылаас:**

***Пособиялар:***

* + - 1. Захарова Л.В. Саха тыла. 3 кылаас. Икки чаастаах. Дьокуускай, Бичик, 2017 .
      2. Игнатьева С.С. Саха тылыгар тестэр:1-4 кылаас. Дьокуускай: Бичик, 2009.
      3. Капитонова И.Н., Васильева А.Е. уо.д.а. Дьыктаан уонна аахпыттан суруйуу хомуурунньуга- Дьокуускай: Бичик,2017.
      4. Саха тыла : үлэлиир бырагыраама : 1-4 кылаас / Л.В Захарова. – Дьокуускай : Бичик, 2017. – 48с. («Саха оскуолата» систиэмэтэ)
      5. Ситникова Н.Н., С.С.Семенова, Н.Н.Васильева. Федеральнай государственнай үөрэх стандарта саха оскуолатыгар : (начаалынай уопсай үөрэхтээһин).
      6. Саха Респ. Үөрэӄин м-бэтэ, Саха Респ. Нац. Оскуолаларын чинчийэр науч. Ин-т; - Дьокуускай : Бичик, 2011.

**4 кылаас:**

***Пособиялар:***

1. Захарова Л.В. Саха тыла. 4 кылаас. Икки чаастаах. Дьокуускай, Бичик, 2017 .
2. Игнатьева С.С. Саха тылыгар тестэр:1-4 кылаас. Дьокуускай: Бичик, 2009.
3. Капитонова И.Н., Васильева А.Е. уо.д.а. Дьыктаан уонна аахпыттан суруйуу хомуурунньуга- Дьокуускай: Бичик,2017.
4. Саха тыла : үлэлиир бырагыраама : 1-4 кылаас / Л.В Захарова. – Дьокуускай : Бичик, 2017. – 48с. («Саха оскуолата» систиэмэтэ)
5. Ситникова Н.Н., С.С.Семенова, Н.Н.Васильева. Федеральнай государственнай үөрэх стандарта саха оскуолатыгар : (начаалынай уопсай үөрэхтээһин).
6. Саха Респ. Үөрэӄин м-бэтэ, Саха Респ. Нац. Оскуолаларын чинчийэр науч. Ин-т; - Дьокуускай: Бичик, 2011.